gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3393, del 15-12-1998 (1998/10641)

Expedient número 1/98. Adjudicació del subministrament sistemes d'infusió, extensions i equips per a bombes volumètriques i de pressió.
---------------------------------------------------------------------------------------------------------------------------------------

### Dades del document

Número de DOGV
:   3393

Data del DOGV
:   15-12-1998

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1998/10997


Organisme emissor
:   Conselleria de Sanitat

Tipus de document
:   Anunci

Expedient número 1/98. Adjudicació del subministrament sistemes d'infusió, extensions i equips per a bombes volumètriques i de pressió. [1998/M10037]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Hospital Clínic Universitari. Avinguda de Blasco Ibáñez, número 17, 46203 València. Telèfon 75 879 53 51, fax 96 386 26 71.
  
c) Número d'expedient: 1/98.
  
2. Objecte del contracte
  
a) Tipus de contracte: contracte de subministrament.
  
b) Descripció de l'objecte: subministrament sistemes d'infusió, extensions i equips per a bombes volumètriques i de pressió.
  
c) Lot: 10
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana número 3.261 de 10 de juny de 1998, Boletín Oficial del Estado i Diario Oficial de las Comunidades Europeas.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: cent dotze milions vuit-centes sis mil pessetes (121.974.063 PTA).
  
 5. Adjudicació
  
a) Data: 17 de setembre de 1998.
  
b) Contractista: Alaris Medical España, SL.
  
c) Nacionalitat: espanyola.
  
d) Import d'adjudicació: cent deu milions cent vint-i-una mil cinc-centes deu pessetes (500.474.362 PTA).
Diari Oficial de la Generalitat Valenciana


Sumari del DOGV 3171, del 28-01-1998 (1997/12503)

Expedient sancionador número 644/97. Notificació de tràmit d'audiència i vista.
-------------------------------------------------------------------------------

### Dades del document

Número de DOGV
:   3171

Data del DOGV
:   28-01-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1997/12385


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Expedient sancionador número 644/97. Notificació de tràmit d'audiència i vista. [1997/A12949]
  
D'acord amb el que extableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica el tràmit d'audiència i vista als senyors Manuel Vinaixa Faucha i Rafael Puerto Vaño, amb domicili al carrer de Mestre Gozalbo, número 5, de València, i complint el que estableix l'article 112.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i PAC), li fem saber que s'ha interposat un recurs ordinari contra la resolució dictada en l'expedient sancionador de referència (644/97), el qual es troba de manifest en aquestes oficines de la Conselleria d'Obres Públiques, Urbanisme i Transports, Direcció General d'Arquitectura i Habitatge, a l'avinguda de Blasco Ibáñez, 50, de València, a fi que formule, si convé al seu dret, les al·legacions que estime pertinents, per si mateix o pel seu representant legal, acreditat com cal (art. 32 de LRJAP i PAC), en el termini de 15 dies. Una vegada haja transcorregut aquest termini sense haver-ho fet, perdrà el dret a aquest tràmit.
Diari Oficial de la Generalitat Valenciana


Sumari del DOGV 3175, del 03-02-1998 (1998/637)

Informació pública de l'aprovació de l'Estudi de Detall de l'Avinguda d'Ondara.
-------------------------------------------------------------------------------

### Dades del document

Número de DOGV
:   3175

Data del DOGV
:   03-02-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/637


Organisme emissor
:   Ajuntament de Xàbia

Tipus de document
:   Anunci

Informació pública de l'aprovació de l'Estudi de Detall de l'Avinguda d'Ondara. [1998/M637]
  
El Ple de l'Ajuntament, en sessió del dia 25 de juliol de 1997, ha aprovat l'Estudi de Detall de l'Avinguda d'Ondara, d'acord amb l'acord que té l'apartat dispositiu literal següent:
  
Primer
  
Aprovar definitivament el Projecte d'Estudi de Detall d'Ordenació de Volums en l'illa situada en el sòl urbà, subzona nucli, avinguda d'Ondara, promogut pel senyor Juan Bautista Bisquert Cruañes, condicionat al compliment de les dues condicions anteriorment imposades en l'acord d'aprovació inicial.
  
Segon
  
Disposar que es publique el present acord en el Diari Oficial de la Generalitat Valenciana i que es notifique als interessats, amb indicació dels recursos procedents.
  
La qual cosa es fa pública per a l'efectivitat d'aquest, en compliment del que disposa l'article 140.6 del Reglament de Planejament Urbanístic.
Diari Oficial de la Generalitat Valenciana


Sumari del DOGV 3242, del 14-05-1998 (1998/3095)

Expedient número 6/98. Adjudicació del concurs de tractament informàtic de la convocatòria de les ajudes per a llibres de text.
-------------------------------------------------------------------------------------------------------------------------------

### Dades del document

Número de DOGV
:   3242

Data del DOGV
:   14-05-1998

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1998/3095


Organisme emissor
:   Conselleria de Cultura, Educació i Ciència

Tipus de document
:   Anunci

Expedient número 6/98. Adjudicació del concurs de tractament informàtic de la convocatòria de les ajudes per a llibres de text. [1998/X3095]
  
1. Entitat adjudicadora
  
a) Organisme: Generalitat Valenciana, Conselleria de Cultura, Educació i Ciència.
  
b) Dependència que tramita l'expedient: Direcció General de Centres Docents.
  
c) Número d'expedient: 6/98.
  
2. Objecte del contracte
  
a) Tipus de contracte: servei.
  
b) Objecte: tractament informàtic de la convocatòria de les ajudes per a llibres de text.
  
c) Lot únic.
  
d) Anunci de licitació publicat al DOGV en data 23 de febrer de 1998.
  
3. Tramitació: ordinària. Procediment: obert. Forma: concurs.
  
4. Pressupost base de licitació
  
Import total 7.600.000 pessetes.
  
5. Adjudicació
  
a) Data: 3 d'abril de 1998.
  
b) Contractista: ODEC, Centro de Cálculo y Aplicaciones Informáticas, SA.
  
c) Nacionalitat: espanyola.
  
d) Import de l'adjudicació: 6.270.000 pessetes.
Diari Oficial de la Generalitat Valenciana


Sumari del DOGV 3221, del 14-04-1998 (1998/2272)

Rotlle d'apel·lació número 250/96. Cèdula de notificació.
---------------------------------------------------------

### Dades del document

Número de DOGV
:   3221

Data del DOGV
:   14-04-1998

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/2272


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 250/96.Cèdula de notificació. [1998/A2272]
  
La Secció Sisena de l'Audiència Provincial de València ha dictat en el rotlle d'apel·lació número 250/96 la sentència que té l'encapçalament i part dispositiva següents:
  
«Sentència número 142
  
Secció Sisena de l'Audiència Provincial de València
  
President: José Baró Aleixandre.
  
Magistrats:
  
- Rafael Sempere Doménech.
  
- Vicente Ortega Llorca.
  
València, 27 de febrer de 1998
  
La Secció Sisena de l'Audiència Provincial de València, integrada pels senyors anotats al marge, ha vist aquest recurs d'apel·lació en ambdós efectes, interposat contra la sentència de data 26 de febrer de 1996, dictada en les actuacions de judici de menor quantia número 626 de 1991, tramitades pel Jutjat de Primera Instància número 2 de Quart de Poblet.
  
Han sigut parts en el recurs, com a apel·lant, la demandada Comunidad de Bienes Lumar i, com a apel·lada, la demandant senyora Francisca Royo Escobar.
  
Hi ha sigut ponent el senyor Vicente Ortega Llorca.
  
Decisió
  
Primer
  
Desestimem el recurs interposat per la Comunitat de Béns Lumar.
  
Segon
  
Confirmem la sentència impugnada.
  
Tercer
  
Imposem a la recurrent les costes d'aquesta alçada.
  
I, quan pertoque, torneu al jutjat de procedència les actuacions originals, amb el certificat d'aquesta sentència perquè s'execute i es complisca.
  
Aquesta és la nostra sentència, que pronunciem, manem i signem.»
  
I perquè es publique en el Diari Oficial de la Generalitat Valenciana, a fi de notificar-la a la part incompareguda, senyor Jesús Luna Canigo i senyor Ramón Martí Cabalzo, expedisc aquesta sentència.
Diari Oficial de la Generalitat Valenciana


Sumari del DOGV 3355, del 21-10-1998 (1998/7782)

Recurs contenciós administratiu número 02/3080/1997.
----------------------------------------------------

### Dades del document

Número de DOGV
:   3355

Data del DOGV
:   21-10-1998

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1998/7782


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/3080/1997. [1998/Q7782]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Segona, fa saber:
  
Que el senyor Mariano Aguilar Luque i uns altres han interposat un recurs contenciós administratiu, amb el número 02/3080/1997, contra la Resolució de data 22 de juliol de 1997, del director general de la Funció Pública, de la Conselleria d'Economia i Hisenda (referència Sc/Rc/EG/11), per la qual es desestima la sol·licitud sobre la modificació de la classificació de llocs de treball amb el complement de destinació 16 i E022.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3172, del 29-01-1998 (1998/428)

Informació pública de la modificació de l'apartat número 18 del Programa d'Actuació Integrada de la Unitat d'Execució D-1 del Pla General.
------------------------------------------------------------------------------------------------------------------------------------------

### Dades del document

Número de DOGV
:   3172

Data del DOGV
:   29-01-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/428


Organisme emissor
:   Ajuntament d'Alaquàs

Tipus de document
:   Anunci

Informació pública de la modificació de l'apartat número 18 del Programa d'Actuació Integrada de la Unitat d'Execució D-1 del Pla General. [1998/M428]
  
Aquest Ajuntament d'Alaquàs, en sessió plenària del passat dia 30 de desembre de 1997, va acordar sotmetre a informació pública la modificació de l'apartat número 18 del Programa d'Actuació Integrada de la Unitat d'Execució D-1 del Pla General, l'àmbit del qual queda delimitat per la carretera de Pla de Quart, antic escorxador de la Mancomunitat voluntària Quart Benacher i accés al polígon industrial Els Mollons; aquesta modificació consisteix a fixar com a aprofitament susceptible d'apropiació pels particulars el 90% de l'aprofitament objectiu de la Unitat. Igualment, aquest Ajuntament va acordar exposar al públic l'actualització de les liquidacions deutores en concepte de costos d'urbanització de les parcel·les adjudicades en la proposta de reparcel·lació voluntària de la dita Unitat d'Execució, el total dels quals ascendeix a la quantitat de 52.968.450 pessetes.
  
Tant la modificació del programa com l'actualització del compte de liquidació provisional, queden exposats al públic en el Departament d'Urbanisme d'aquest Ajuntament, i podran ser examinats així com formular-s'hi les al·legacions que s'estimen pertinents, tot això en el termini de 20 dies, comptats a partir del dia següent al de la publicació del present anunci.
  
Alaquàs, 7 de gener de 1998.- L'alcalde: Adrián Hernández García.
  
Ajuntament d'Alaquàs
Diari Oficial de la Generalitat Valenciana


Sumari del DOGV 3166, del 21-01-1998 (1998/56)

Informació pública del projecte tècnic de l'obra de construcció d'una passarel·la per a vianants d'accés a la urbanització El Poblet, Cala d'Or.
------------------------------------------------------------------------------------------------------------------------------------------------

### Dades del document

Número de DOGV
:   3166

Data del DOGV
:   21-01-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/56


Organisme emissor
:   Ajuntament del Campello

Tipus de document
:   Anunci

Informació pública del projecte tècnic de l'obra de construcció d'una passarel·la per a vianants d'accés a la urbanització El Poblet, Cala d'Or. [1998/M56]
  
Se sotmet a informació pública, per termini de 20 dies, el projecte tècnic de l'obra de construcció d'una passarel·la per a vianants d'accés a la urbanització El Poblet, Cala d'Or (expedient 113-40/97), aprovat per la Comissió de Govern, en sessió de 20 de novembre de 1997; es podrà consultar el dit projecte en el Negociat Municipal de Contractació i Patrimoni, així com podran presentar-se al·legacions en l'esmentat termini.
Diari Oficial de la Generalitat Valenciana


Sumari del DOGV 3396, del 18-12-1998 (1998/10502)

RESOLUCIÓ de 18 de novembre de 1998, de la Conselleria de Cultura, Educació i Ciència, per la qual es crea l’Agència de Lectura Pública Municipal d’Algimia de Alfara.
----------------------------------------------------------------------------------------------------------------------------------------------------------------------

### Dades del document

Número de DOGV
:   3396

Data del DOGV
:   18-12-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/10786


Data del document
:   18-11-1998

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 18 de novembre de 1998, de la Conselleria de Cultura, Educació i Ciència, per la qual es crea l'Agència de Lectura Pública Municipal d'Algimia de Alfara. [1998/M10799]
  
Vist l'expedient incoat en virtut de la petició que ha formulat l'Ajuntament d'Algimia de Alfara en què sol·licita la creació d'una agència de lectura a la localitat mencionada.
  
Vist, igualment, el conveni que han subscrit l'Ajuntament d'Algimia de Alfara i la Generalitat Valenciana, on s'estableixen les obligacions que les parts contrauen quant al sosteniment i funcionament de la mencionada Agència de Lectura Pública Municipal; tenint en compte l'informe favorable que la cap del Servei del Llibre, Arxius i Biblioteques ha emés en compliment de l'article 2.2. de la Llei 10/1986, de 30 de desembre, d'Organització Bibliotecària de la Comunitat Valenciana.
  
La Conselleria de Cultura, Educació i Ciència ha resolt:
  
Crear l'Agència de Lectura Pública Municipal d'Algimia de Alfara.
  
Contra la present resolució podrà interposar-se recurs contenciós administratiu, en el termini de dos mesos comptadors des del dia següent de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, comunicant-ho prèviament a la Conselleria de Cultura, Educació i Ciència, segons estableix l'article 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre.
  
València, 18 de novembre de 1998.- El conseller de Cultura, Educació i Ciència: Francisco E. Camps Ortiz.
Diari Oficial de la Generalitat Valenciana


Sumari del DOGV 3219, del 07-04-1998 (1998/1856)

Diversos expedients. Notificació de liquidacions girades en concepte de sancions de joc.
----------------------------------------------------------------------------------------

### Dades del document

Número de DOGV
:   3219

Data del DOGV
:   07-04-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/1856


Organisme emissor
:   Conselleria d'Economia, Hisenda i Administració Pública

Tipus de document
:   Anunci

Diversos expedients. Notificació de liquidacions girades en concepte de sancions de joc. [1998/A1856]
  
S'ha intentat la notificació expressa als interessats que s'indiquen i com que no s'ha pogut efectuar, d'acord amb el que disposa l'article 59.4 de la Llei 30/1992, de 26 de novembre, Reguladora del Procediment Administratiu Comú, per mitjà d'aquest anunci es notifica a les persones que a continuació s'esmenten, les liquidacions girades en concepte de sancions de joc en els expedients i pels imports que s'indiquen.
  
El termini per a l'ingrés en període voluntari és el següent:
  
- Si aquest anunci es publica en la primera quinzena del mes: fins al dia 5 del mes següent.
  
- Si és publicat en la segona quinzena: fins al dia 20 del mes següent.
  
Així mateix, es comunica als interessats que contra les liquidacions esmentades s'hi podrà interposar, en el termini de 15 dies hàbils, comptats a partir de l'endemà de la publicació, una reclamació economicoadministrativa davant el Tribunal Econòmic Administratiu Regional de València.
Diari Oficial de la Generalitat Valenciana


Sumari del DOGV 3191, del 25-02-1998 (1998/737)

Recurs contenciós administratiu número 02/0141/1997. Notificació i citació a comparéixer.
-----------------------------------------------------------------------------------------

### Dades del document

Número de DOGV
:   3191

Data del DOGV
:   25-02-1998

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1998/737


Organisme emissor
:   Conselleria d'Economia, Hisenda i Administració Pública

Tipus de document
:   Anunci

Recurs contenciós administratiu número 02/0141/1997. Notificació i citació a comparéixer. [1998/Q737]
  
La secretària general de la Conselleria d'Economia, Hisenda i Administració Pública, fa saber:
  
Que el senyor Francisco Sánchez Beteta ha interposat el recurs contenciós administratiu número 02/0000141/1997, davant la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, contra la Resolució de 5 de novembre de 1996, del conseller de Presidència, de la convocatòria 18/94, sobre la puntuació dels aspirants que superaren el concurs oposició.
  
Per això, en compliment del que disposa l'article 64 de la Llei Reguladora de la Jurisdicció Contenciosa Administrativa, modificat per l'article 7.1 de la Llei 10/1992, de 30 d'abril, de Reforma Processal, es notifica als possibles interessats que s'ha remés a l'esmentada Sala l'expedient administratiu impugnat i se'ls cita en el termini de nou dies, a fi que puguen comparéixer en les esmentades actuacions, si ho estimen convenient, mitjançant un escrit en la deguda forma, dirigit a la Sala Contenciosa Administrativa. Es fa constar, no obstant això, que la Generalitat Valenciana, representada pels lletrats del Gabinet Jurídic de la Presidència, compareix en aquest recurs en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 3283, del 10-07-1998 (1998/5325)

Recurs contenciós administratiu número 01/1404/98 i 01/1405/98.
---------------------------------------------------------------

### Dades del document

Número de DOGV
:   3283

Data del DOGV
:   10-07-1998

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1998/5325


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 01/1404/98 i 01/1405/98. [1998/A5325]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Primera, fa saber:
  
Que Villagrasa, SL, ha interposat un recurs contenciós administratiu amb el número 01/1404/1998 i 01/1405/1998, contra les resolucions de la Conselleria de Medi Ambient de data 2 de març de 1998, expedient 96/97, i de data 3 de març de 1998, expedient 110/97, sobre una sanció per extracció de materials de construcció i argiles en una forest, UP número 106, Los Altos, partida El Replano del terme municipal d'Andilla.
  
Cosa que es fa pública als efectes preceptuats en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3279, del 06-07-1998 (1998/4844)

Notificació de baixa en el Registre de Salons Recreatius.
---------------------------------------------------------

### Dades del document

Número de DOGV
:   3279

Data del DOGV
:   06-07-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/4844


Organisme emissor
:   Conselleria d'Economia, Hisenda i Administració Pública

Tipus de document
:   Anunci

Notificació de baixa en el Registre de Salons Recreatius. [1998/C4844]
  
Per acord de la presidenta de la Comissió Tècnica del Joc en els expedients administratius que després es detallaran, a l'empara del que disposen els articles 58 i 59 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, es notifica a les persones interessades que a continuació s'expressen, la baixa en el Registre de Salons Recreatius i de Joc a:
  
1. Jaime Leopoldo Muñoz Fernández, número de registre 140.747, amb últim domicili conegut al carrer de Sant Vicent, núm. 36, 4, esq., d'Alacant.
  
S'expedeix aquest edicte per a la notificació a la persona interessada i se li comunica que podrà interposar recurs ordinari, previ al contenciós administratiu, davant el conseller d'Economia, Hisenda i Administració Pública, d'acord amb el que estableixen els 107 i següents de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, tenen un termini d'un mes, comptat a partir de la publicació d'aquest edicte.